เรื่องร้องเรียน (ร้องเรียน,การเดินทาง,สอบถาม,ป้าย,ความปลอดภัย) วันที่ 2023-09-15 06:40:39 — แขวงคลองสาน เขตคลองสาน จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660036850

อ้างอิงเลขที่รับแจ้ง traffy fondue  ( RX949W )
ขอให้ปรับปรุงพฤติกรรมที่ไม่เหมาะสมของบุคลากรทางการแพทย์ ประจำโรงพยาบาลตากสิน กรุงเทพมหานคร เนื่องจากผู้ร้องแจ้งว่าเมื่อวันที่ 26 สิงหาคม 2566 ช่วงเวลาประมาณ 19.00-20.00 น. ผู้ร้องได้พาหลานอายุ 5 ปี ซึ่งเป็นบุตร ของบุตรชายผู้ร้อง ไปเข้ารับการรักษาที่โรงพยาบาลตากสิน กรุงเทพมหานคร เนื่องด้วยมีอาการป่วย แต่ถ้าหากต้องการเข้ารับการตรวจ รักษาในช่วงเวลาดังกล่าว ซึ่งเป็นนอกเวลาราชการ จะต้องรับการตรวจ รักษา ที่แผนกฉุกเฉินเท่านั้น ซึ่งขณะที่ผู้ร้อง และบุตรชาย ได้พาหลานไปรอตรวจที่ด้านหน้าห้องฉุกเฉิน ก็มีผู้ป่วยที่เป็นเด็ก และผู้ใหญ่รอเข้ารับการตรวจ รักษา ด้านหน้าห้องฉุกเฉินเป็นจำนวนมาก และจะมีกำหนดเวลาบอกว่าคนไข้จะต้องรอกี่นาที เนื่องจากจะมีการแยกผู้ป่วยไปตรวจรักษา (ตามผู้ร้องแจ้ง) แต่จากการที่มีผู้ป่วยรอเข้ารับการตรวจ รักษาเป็นจำนวนมากนั้น ทำให้มีเก้าอี้ไม่พอให้ผู้ป่วยนั่ง ต้องนั่งที่พื้น แต่กลับไม่มีเจ้าหน้าที่มาดูแล หรือให้ความช่วยเหลือในการจัดหาเก้าอี้เพิ่ม ซึ่งผู้ร้องก็ได้มีการพูดคุยถึงเรื่องที่เก้าอี้ไม่เพียงพอต่อผู้ป่วยและการแยกตรวจระหว่างคนไข้เด็ก และผู้ใหญ่ กับ ผู้ตรวจการพยาบาล เพศหญิง (ทราบชื่อ นามสกุล) อายุประมาณ 40 กว่าปี สูงประมาณ 160 เซนติเมตร รูปร่างท้วม ผิวสีแทน ไม่แต่งหน้า หลังจากที่ผู้ร้อง และบุตรชาย รอมาเป็นระยะเวลาประมาณ 1 ชั่วโมง ก็ได้มีเจ้าหน้าที่พยาบาลมาแจ้งแก่บุตรชายของผู้ร้องว่า ให้รออีกสักครู่ แต่ก็ไม่มีเจ้าหน้าที่มาเรียกแต่อย่างใด บุตรชายของผู้ร้อง ซึ่งนั่งรอคิวมานาน และรอต่อไม่ไหว เนื่องจากวันต่อไปจะต้องไปทำงานตั้งแต่เช้า และหลานของผู้ร้องที่ไม่ยอมนอน จะนั่งรอตลอดเวลาเนื่องจากกลัว (ตามผู้ร้องแจ้ง) ผู้ร้องจึงรู้สึกว่าหลานรอนาน อีกทั้งไม่มีการแยกผู้ป่วยออกจากกัน จึงได้มีเจ้าหน้าที่พยาบาลมาแจ้งว่า จะไปสอบถามให้ ว่าต้องรออีกนานหรือไม่ โดยเข้าไปสอบถามในห้องของแพทย์ แต่ผู้ร้องไม่ได้มีเจตนาที่จะลัดคิวคนไข้ท่านอื่น หลังจากที่เจ้าหน้าที่พยาบาลเข้าไปถามถึงเวลาที่ต้องรอ ก็ได้มีแพทย์หญิง สวมใส่ชุดสีน้ำเงิน (ไม่ทราบชื่อ นามสกุล) อายุประมาณ 30 ปี สูงประมาณ 160 เซนติเมตร รูปร่างสมส่วน ผิวขาว เหลือง ได้ถือเอกสารรายชื่อผู้ป่วยออกมาจากห้องของแพทย์ และได้ตะโกนพูด ด้วยความโกรธ และใส่อารมณ์ โดยพูดว่า คนอื่นมารอตั้งแต่เวลา 17.30 น. เขายังไม่ได้ตรวจเลย คุณพึ่งมาถึงเมื่อเวลา 20.30 น. นี่เอง คุณจะมาตรวจก่อนได้ยังไงคะ คุณรอไม่ได้ คุณก็ไป ไปตรวจที่อื่น ส่งผลให้ผู้ร้อง และบุตรชายไม่พึงพอใจเป็นอย่างมาก ผู้ร้อง และบุตรชายจึงมีความประสงค์ที่จะพาหลานกลับบ้าน และผู้ร้องได้แจ้งว่าจะไปแจ้งเรื่องร้องเรียนกับสำนักการแพทย์ แต่ได้มีผู้ตรวจการพยาบาล เพศหญิงคนดังกล่าวมายื้อเวลาผู้ร้องไว้ และได้แจ้งแก่ผู้ร้องว่า ขอโอกาสแก้ไขสิ่งที่เกิดขึ้นภายในองค์กร และจะแจ้งให้หัวหน้างานทราบ อย่าร้องเรียนสำนักการแพทย์เลย ซึ่งเวลาก็ผ่านมาประมาณ 1 สัปดาห์แล้ว จนถึงปัจจุบัน (วันที่ 1 กันยายน 2566) ผู้ร้องจึงได้ติดต่อโรงพยาบาลตากสิน กรุงเทพมหานคร ผ่านทางโทรศัพท์ ไม่ระบุหมายเลขโทรศัพท์) เพื่อสอบถามถึงความคืบหน้าในการแก้ไขปัญหาเรื่องดังกล่าว ที่ผู้ตรวจการพยาบาล เพศหญิงคนดังกล่าวได้รับเรื่องของผู้ร้องไว้ และแจ้งว่าจะแก้ไขปัญหาภายในองค์กร โดยครั้งที่ 1 ติดต่อไปยังฝ่ายการพยาบาล แต่ไม่มีการตอบกลับหาผู้ร้อง (ตามผู้ร้องแจ้ง) และครั้งที่ 2 ได้ทำการติดต่อไปยังผู้ตรวจการพยาบาลโดยตรง โดยเมื่อติดต่อไปได้มีผู้ตรวจการพยาบาล (ไม่ระบุรายละเอียด) รับสาย และแจ้งว่าผู้ตรวจการพยาบาล เพศหญิงคนดังกล่าวที่ได้รับเรื่องของผู้ร้องไว้ ไม่สะดวกรับสาย เนื่องจากกำลังอยู่ระหว่างการเดินทาง และให้เหตุผลว่าได้ทำการติดต่อ แจ้งเรื่องไปแล้ว แต่ผู้ตรวจการพยาบาล เพศหญิงคนดังกล่าวได้รับเรื่องของผู้ร้องไว้ ไม่ได้ติดต่อกลับหาผู้ร้อง ทั้งที่ผู้ร้องได้ให้หมายเลขโทรศัพท์เพื่อติดต่อกลับไว้ แต่กลับไม่เคยติดต่อมาเพื่อแจ้งความคืบหน้าของการดำเนินการแก้ไขปัญหาภายในองค์กรตามที่เคยแจ้งไว้ ว่ามีความคืบหน้า หรือดำเนินการถึงขั้นตอนใด แต่อย่างใด อีกทั้งครั้งนี้เป็นครั้งที่ 2 แล้ว ที่ผู้ร้องได้เข้าใช้บริการที่โรงพยาบาลตากสิน แล้วถูกไล่ออกไปรับการรักษาที่อื่น ส่งผลให้ผู้ร้องไม่ได้รับความพึงพอใจเป็นอย่างมาก จึงประสงค์ให้หน่วยงานที่เกี่ยวข้องปรับปรุงพฤติกรรมที่ไม่เหมาะสมของบุคลากรทางการแพทย์ ประจำโรงพยาบาลตากสิน กรุงเทพมหานคร  เบื้องต้นได้มีการแจ้งรายงานผลการปฏิบัติงานของกรุงเทพมหานคร  ตามเลขที่รับแจ้ง traffy fondue (RX949W)โดยโรงพยาบาลตากสิน สำนักการแพทย์ เรียน ผู้ร้อง กรณีพื้นที่นั่งรอบริเวณห้องอุบัติเหตุฯ ไม่เพียงพอต่อคนไข้ ขอเรียนชี้แจงว่า รพ.ตากสินอยู่ระหว่างการก่อสร้างอาคารอเนกประสงค์ 23 ปี โรงพยาบาลตากสิน เพื่อรองรับผู้ป่วยที่มีจำนวนมาก ทำให้พื้นที่บริการมีจำกัด และมีผู้ป่วยมารับบริการในห้องฉุกเฉินเป็นจำนวนมาก จึงต้องนำเก้าอี้สำหรับผู้ป่วยนั่งรอตรวจออก เพื่อนำเตียงผู้ป่วยมาไว้แทน โดยผู้ป่วยและญาติสามารถนั่งรอเรียกชื่อเข้ารับการตรวจที่บริเวณห้องตรวจประกันสังคมหรือห้องตรวจโรคกระดูกได้ ทั้งนี้ โรงพยาบาลต้องขออภัยต่อเหตุการณ์ไม่ได้รับความสะดวกเท่าที่ควร สำหรับการเรียกชื่อผู้ป่วยเข้ารับการตรวจรักษา เนื่องจากเป็นห้องตรวจอุบัติเหตุและฉุกเฉิน แพทย์จะทำการตรวจรักษาให้กับผู้ป่วยที่มีภาวะฉุกเฉินวิกฤตก่อน โดยมีการแจ้งผ่านป้ายไฟวิ่งให้ผู้ป่วยทราบ ว่าขณะนี้กำลังให้บริการผู้ป่วยฉุกเฉินเร่งด่วนอยู่ ซึ่งแพทย์ได้พิจารณาแล้วว่า หลานของผู้ร้อง สามารถรอได้ โดยผู้ร้องขอเพิ่มเติมข้อมูลว่าจากพฤติกรรมดังกล่าวของบุคลากรทางการแพทย์ เป็นพฤติกรรมที่ผิดจรรยาบรรณกรณีมีการไล่ผู้ป่วยไปตรวจที่อื่น คุณรอไม่ได้ คุณก็ไป ไปตรวจที่อื่น รวมทั้งหน้าห้องฉุกเฉินมีการระบุการแยกประเภทผู้ป่วย แต่โรงพยาบาลกลับทำไม่ได้ ควรคำนึงถึงการให้บริการของผู้ร้องป่วย  ผู้ร้องจึงประสงค์ให้มีการตรวจสอบพฤติกรรมของบุคลากรทางการแพทย์เพิ่มเติม 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata